Andrijan Grigorievič Nikolajev

Andrijan Grigorievič Nikolajev (; * 5. september 1929, Šoršely, Čuvašská ASSR, Ruská SFSR, ZSSR – † 3. júl 2004, Čeboksary, Čuvašská republika, Rusko) bol sovietsky kozmonaut a pilot, ktorý v roku 1962 pilotoval kozmickú loď Vostok 3, pričom 64-krát obletel Zem. Deň po Nikolajevovi odštartoval Vostok 4 s Pavlom Popovičom. Po prvýkrát v histórii sa vtedy na obežnej dráhe Zeme nachádzali súčasne dve kozmické lode s ľudskou posádkou. V roku 1970 Nikolajev ešte velil letu Sojuz 9, ktorého cieľom bolo sledovať, ako sa ľudský organizmus adaptuje na dlhodobé pôsobenie stavu beztiaže. Nikolajev bol etnický Čuvaš a kvôli tomu ho považovali za prvého turkického kozmonauta.

 Referencie 

 Iné projekty 

 Externé odkazy 
 Andrijan Nikolajev na stránkach spacefacts.de 
 Andrijan Nikolajev v Malej encyklopédii kozmonautiky 
 Andrijan Nikolajev na stránkach kozmo-data.sk 

Kategória:Narodenia v 1929
Kategória:Úmrtia v 2004
Kategória:Sovietski kozmonauti
Kategória:Čuvašskí kozmonauti
Kategória:Sovietski letci
Kategória:Čuvašskí letci
Kategória:Hrdinovia Sovietskeho zväzu